google/wiki40b huggingface dataset:
Phung Hang

Karrière

I 2001 var Hang med i TV3-serien Popstars som en del av en kvintett. De dannet gruppen Cape og turnerte i Norge. Hang har senere forsøkt å få til en solo-karrière uten å lykkes helt. Hun deltok i Melodi Grand Prix 2006 med artistnavnet Phung med sangen «Shut Up And Kiss Me», men kom ikke videre fra semifinale nummer 3. Tor Endresen og Christine Guldbrandsen gikk begge videre fra semifinalen på hjemmebane den 27. januar i Bergen. 
Hang ble med i organisasjonen MOT tidlig på 2000-tallet, og arbeidet aktivt i forebyggende arbeid mot mobbing. 
Fra januar 2008 er hun programleder i musikkprogrammet Så gøy på NRK Super, et program bygget på lek med musikk, lyd og dans.

Bakgrunn

Hangs besteforeldre var fra Kina, men flyttet senere til Vietnam. Familien flyktet fra Sør-Vietnam etter Vietnamkrigen. De kom til Norge og Oslo tidlig på 1970-tallet og flyttet til Brumunddal i 1978 for å komme bort fra fordommer og bråk. Her ble Phung født som den yngste av åtte søsken. I Brumunddal møtte familien ytterligere fordommer og rasisme. Åtte år gammel ble Phung mobbet og trakassert på skolen, og voksne som visste om det maktet ikke å ta tak i problemene. Huset til familien ble angrepet med stein. Det ble satt opp et plankegjerde foran huset, for å forebygge steinkasting. 
Familien fjernet plankene etter en tid, og kort etter ble en ny stein kastet gjennom vinduet i huset. Hangs far, Ang Ngai Hang, ville konfrontere gjerningsmannen, men ble møtt av en større guttegjeng som slo ham helseløs. Først da våknet bygdefolket i Brumunddal. Innvandringsmotstander Arne Myrdal hadde flere ganger vært i bygda hvor han hadde mange tilhørere. Under hans neste besøk ble han møtt av 5 000 mennesker som fredelig stilte seg med ryggen til ham. Dette ble et vendepunkt i livet til den norskvietnamesiske familien. 
I november 2005 var Phung Hang med i TV-serien Fremmed i Europa på NRK1. Hun reiste på denne tiden rundt i Norge og fortalte om sine opplevelser som norskvietnameser, og ble portrettert i NRK-programmet.
Blade Runner

Handling

I filmen gjør androider opprør mot menneskene i jakten på sitt innerste selv. Politimannen Rick Deckard (Harrison Ford) tar opp jakten, men begynner etter hvert å tvile på om oppdraget er moralsk riktig. Hovedtemaet i filmen er menneskelighet og hva som gjør oss til mennesker.

Mottakelse

Blade Runner fikk blandet mottakelse blant filmkritikere. Adresseavisen kalte filmen «søppel» og «brekkmiddel». Filmen regnes i dag blant historiens største kultfilmer.

Oppfølger

Oppfølgeren Blade Runner 2049, med Harrison Ford og Ryan Gosling i hovedrollene, hadde premiere i Norge 5. oktober 2017. Den er regissert av Denis Villeneuve.
Lucy Smith

Karriere

Lucy Smith gikk Slemdal skole og så på Oslo katedralskole, og var eneste kvinne på sitt kull da hun begynte å studere jus på Universitetet i Oslo. Hun var første kvinne i Norge som tok juridisk doktorgrad (1981). Hun ble den første kvinnelige jusprofessor i Norge i 1987, og i 1993 ble hun Universitetet i Oslos første kvinnelige rektor, en stilling hun holdt til 1998.
I begynnelsen av 1970-årene bidro Smith til å etablere kvinnerett som eget fagområde og var en av pionerene i faget barnerett. Hun publiserte boken Foreldremyndighet og barnerett (1980). I 2003 ble hun medlem av FNs barnekomité som overvåker barnekonvensjonen.
Fra og med slutten av 1970-årene ble hun kjent i næringslivet gjennom en rekke styreverv i norsk kultur- og næringsliv. Disse inkluderer Nora (senere Orkla) Industrier, Garantiinstituttet for skip og borerigger, Christiania Bank og Kreditkasse (nå Nordea), Kværner, Dagbladet, Nationaltheatret, Nordmanns-Forbundet, Norge-Amerika Foreningen, Prinsesse Märtha Louises Fond, SOS Barnebyer og formann for Polyteknisk Forening 1984-1986. De fleste av disse holdt hun som første kvinne.
Smith ledet utvalget som utformet Børsloven (1985), og hun har publisert vitenskapelige arbeider innen børs- og verdipapirrett, deriblant Kampen på aksjemarkedet: en rettslig studie av selskapsovertak og forsvarstiltak (1988).
Hun deltok på Bilderberg-konferansen i 1989.

Privatliv

Lucy var gift med Carsten Smith, tidligere høyesterettsjustitiarius, som tidligere også var professor ved Juridisk fakultet ved Universitetet i Oslo. De fikk tre døtre som alle er jurister.
Lucy Smith døde 27. august 2013, etter lengre tids sykdom.

Æresbevisninger

Lucy Smith var æresdoktor ved Uppsala universitet og Københavns Universitet. I 1990 ble hun innvalgt i Det Norske Videnskaps-Akademi. I 1995 ble hun hedret med kommandør av St. Olavs Orden og i 2001 med kommandør av 1. klasse av den svenske Nordstjerneordenen for sin innsats innenfor nordisk og norsk-svensk universitetssamarbeid. I 2003 fikk hun UNICEFS ærespris.
Universitetet i Oslos administrasjonsbygg på Blindern er oppkalt etter henne.

Annet

Hun ble kjent for det store publikum på 1980-tallet som overdommer i NRKs spørrelek Kvitt eller dobbelt og videre på 1990-tallet gjennom ukebladene
Samiske geografiske navn i Holtålen

Samiske geografiske navn i Holtålen (knr 1644) angir stedsnavn i Holtålen kommune som har en alternativ samisk form. Da stedsnavn kan referere til geografiske områder av noe utstrekning så kan de dekke flere kommuner.
De samiske stedsnavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk; sørsamisk, umesamisk, pitesamisk, lulesamisk, nordsamisk, skoltesamisk, enaresamisk, kildinsamisk og tersamisk. Det er også to utdødde former, kemisamisk og akkalasamisk. Bare sørsamisk er tatt med i denne oversikten for Holtålen kommune.
Zhangbei

Zhangbei (kinesisk: 张北县; pinyin: Zhāngběi Xiàn) er et fylke i provinsen Hebei i Folkerepublikken Kina. Det ligger i byprefekturet Zhangjiakou.
I 1999 var folketallet på 370 882 innbyggere.

Kulturminner

Stedet for Yuan-dynastiets midtre hovedstad, opprettet i 1307 (Yuan zhongdu yizhi, 元中都遗址), ble i 2991 oppført på Folkerepublikken Kinas liste over kulturminner.

Samferdsel

Kinas riksvei 207 løper gjennom fylket. Denne viktige trafikkåren begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke sør på Leizhouhalvøya i provinsen Guangdong.
Hollandsk (dialekt)

Historie

Hollandsk ble til da nybyggere slo seg ned grevskapet Holland på 1300- og 1400-tallet for å så blande sitt frankiske språk med det lokale frisiske språket. Det vil si at hollandsk, gammelfrisisk og gammelengelsk tidlig i mellomalderen var svært like. Hollandsk kom etterhvert under innflytelse av flamske dialekter, senere brabantske dialekter via Utrecht.
Spesielt Zuid-Holland (dvs sør for fjorden IJ) mistet den frisiske karakteren. Grunnen for dette er sannsynligvis at Zuid-Holland lå nærere Flandern og Utrecht enn det Noord-Holland gjorde.
Det finnes et par skriftlige kilder fra middelaldersk hollandsk. Dikt og prosa fra Holland har eksistert siden omkring 1400. Den flamske og brabantske innflytelsen var imidlertid så stor at tekstene ikke er rent hollandske. I middelaldersk hollandsk faller hankjønn og hunkjønn sammen. Denne tendensen er sterk i dialektene langs kysten, men svakere i brabantsk som står nærmere tysk med sine tre kjønn.
Ruby on Rails

Historie

Ruby on Rails er utviklet av den danske programmereren David Heinemeier Hansson, og koden var opprinnelig del av det nettbaserte planleggingsverktøyet Basecamp. Den første versjonen av Ruby on Rails ble utgitt under MIT-lisensen i juli 2004.
Volkseigentum

Volkseigentum (folkeeiendom) var et juridisk begrep i DDR. Alle industrielle bedrifter i DDR, men blant annet også bankene, kraftverkene, jernbanen, bergverkene og naturrikdommer var definert som folkeeiendom.

Industri og håndverk

Alle store bedrifter i DDR befant seg i folkeeiendom og ble kalt Volkseigener Betrieb (folkeeid bedrift, forkortet VEB). Private bedrifter var kun tillatt med opp til ti ansatte. En del håndverksbedrifter var organisert som produksjonssamvirke. Industribedrifter med liknende produksjonsprofil ble sluttet sammen til kombinater. Ansvarlig for styring av de folkeeide bedriftene var regjeringen (Ministerrat). Til dette formålet eksisterte i 1989 femten industriministerier i DDR.

Landbruk

Folkeeiendom i DDRs landbruk forekom relativt sjelden. Det eksisterte forholdsvis få Volkseigene Güter (folkeeide gods, forkortet VEG). Nesten all landbruk var organisert som produksjonssamvirke. Allerede i september 1945 ble en jordreform gjennomført hvor alle gods over 100 hektar ble beslaglagt uten erstatning og oppdelt blant jordløse personer. På denne måten oppstod en del ineffektive småbruk som sluttet seg sammen som Landwirtschaftliche Produktionsgenossenschaft (landbruksproduksjonssamvirke, forkortet LPG). Denne kollektiviseringen ble statlig forfremmet og foregikk til å begynne med frivillig. Med til syvende og sist ble de siste selvstendige bøndene tvunget til å slutte seg til LPG. Kollektiviseringen i DDR ble avsluttet i 1960.

Opprinnelsen

I den sovjetiske okkupasjonssonen ble etter krigen alle bedrifter og gods til personer som ble ansett som krigs- og naziforbrytere beslaglagt. I Sachsen ble i juni 1946 en folkeavstemning gjennomført hvor 77 prosent stemte for ekspropriasjonsloven Gesetz über die Übergabe von Betrieben von Kriegs- und Naziverbrechern in das Eigentum des Volkes (lov om overføring av bedriftene til krigs- og naziforbrytere i eiendommen til folket). I resten av den sovjetiske okkupasjonssonen ble liknende lover uten folkeavstemning satt i kraft.
Da DDR ble grunnlagt i 1949 var allerede mer en halvparten av produksjonskapasiteten overført i folkeeiendom.
I begynnelsen av 70-tallet ble alle bedrifter med mer enn ti ansatte mot en viss erstatning overført i folkeeiendom. De tidligere innehavere behold da vanligvis stillingen som bedriftsleder.

Privatisering og avvikling

Etter det første demokratiske valget på 18. mars 1990 bestemte seg Lothar de Maizières regjering å behandle folkeeiendommen som statseiendom som skulle privatiseres. Ideen om å gi ut en aksje over en eiendomsandel til alle innbyggere i DDR ble forkastet.
Folkeeiendommen som var under kommunal drift ble overført i kommunal eiendom i juni 1990.
Ansvarlig for privatiseringen var Treuhandanstalt som arbeidet fra 1990 til 1994. Privatiseringen foregikk gjennom salg vanligvis under verdi.
Stillehavslekene 1969

Stillehavslekene 1969. Lekene, South Pacific Games i 1969 var de tredje Stillehavslekene. De tretten første lekene (1963-2007) het South Pacific Games) fra 2011 het de Pacific Games.
Lekene i 1969 ble arrangert i Port Moresby i Papua Ny-Guinea i perioden 13. til 23. august 1969. Det var 1 150 utøvere fra tolv nasjoner som deltok i femten sporter. Ny-Caledonia ble beste nasjon med 36 gullmedaljer foran Papua Ny-Guinea med 23.
Nordisk mesterskap i maraton 2015

Nordisk mesterskap i maraton 2015 ble arrangert som en del av Stockholm Maraton 30. mai 2015.
Eilif Samuelsen

Liv og virke

Han var sønn av Steingrím Lindenskov Samuelsen og Lena Midjord. Han er fjerde eldst av tolv søsken. Farfaren Andrass Samuelsen var en ledende politiker i Sambandsflokkurin i første halvdel av 1900-tallet. Den ene farbroren, sakfører Trygve Samuelsen, var også formann i Sambandsflokkurin, mens en annen farbror, Georg L. Samuelsen, og Eilifs bror, Benny Samuelsen, var redaktører i partiets presseorgan, Dimmalætting.
Han gikk indremisjonens lærerseminar i Haslev i Danmark, hvor han tok eksamen i 1958, og ble ansatt som folkeskolelærer i Hvalvík i 1959. Han giftet seg i 1956 med Katrin Hansen fra Saksun. De har to barn. Han var også formann i kommunestyret i Hvalvík 1963–1965. I 1965 flyttet han med familien til Tórshavn, hvor han begynte som lærer ved Tórshavns kommuneskole. Fra 1968 til 1969 bodde de i København, hvor Eilif tok videreutdannelse ved Danmarks Lærerhøjskole. I 1969 begynte han som lærer ved Tórshavns øvelsesskole, som nettopp var etablert, hvor han ble værende frem til han avgikk med alderspensjon i 1999. Samuelsen var også formann i lærernes fagorganisasjon, Føroya Lærarafelag, 1969–1980. Kommuneskolen og øvelsesskolen i Tórshavn er senere slått sammen.
Samuelsen var innvalgt på Lagtinget fra Suðurstreymoy 1978–1990. Han var minister for skole-, sosial- og energisaker i Pauli Ellefsens regjering 1981–1985 og minister for skole-, energi- og miljøvernsaker i Edmund Joensens første og andre regjering 1994–1998.
Samuelsen har vært klokker i Vesturkirkjan i mange år. Barndomshjemmet i Fuglafjørður var kjent som svært musikalsk. Eilif Samuelsen har blant annet kombinert dette med sine administrative evner som styreformann ved Tórshavns musikkskole 1988–1998 og styremedlem i Færøyenes kulturfond, Mentanargrunnur Landsins, 1986–1994 og 1998–2000.
Eilif Samuelsen har oversatt en rekke klassiske verker til færøysk. I 2016 ble han tildelt Færøyenes fremste litteratur, M.A. Jacobsens Heiðursløn, for dette arbeidet. Mads Andreas Jacobsen, som prisen er oppkalt etter, var for øvrig stefar til Katrin, Eilif Samuelsens kone.
Samuelsen ble utnevnt til ridder av Dannebrogordenen i 1984.
Guitar Art Festival

Guitar Arts Festival er en musikkfestival som årlig arrangeres på ulike arenaer i Beograd, første gang i 2000.  Musikken og artistene er internasjonale. 
Gjennom hele festivalen arrangeres konkurranser, masterklasser, forelesninger og andre arrangementer på Guitar Art Cafe Club. 
The Guitar Art Festival i 2009 ble gjestet av bl.a. Sting (UK), the Vicente Amigo Group (Spania), Roberto Fabbri (Italia), Kazuhito Yamashita (Japan), Zoran KrajiÂšnik (Serbia), Xuefei Yang (Kina), Hubert Kappel (Tyskland) og RTS Symfoniorkester (Serbia).
Johan Ernst Welhaven

Avstamning

Farfaren, Christopher Welhaven eller Welhaver (1725–83), var possementmaker fra Ribnitz ved hansabyen Rostock i dagens nordøstlige Tyskland. Hans sønn, Johan Andreas Welhaven (1748–1811), kom 17 år gammel til Bergen som læresvein («junge») på Hansabryggen. Etter seks år var han blitt «gesell». Med tiden ble han lærer ved den tyske fattigskolen opprettet i 1777 i tilknytning til Tyskerkirken i Bergen. Senere ble han også organist og klokker i nevnte kirke. Han giftet seg med Elisabeth Margrethe Woltmann (d. 1814), også hun fra Nordøst-Tyskland. Johan Andreas Welhaven ser ut til å ha vært en hardt arbeidende mann som foruten å tilegne seg det norske språket kostet høyere utdannelse for sine tre sønner, deriblant Johan Ernst Welhaven.

Livsløp

Johan Ernst Welhaven ble ordinert til prest i 1801, og arbeidet hele sitt yrkesaktive liv ved St. Jørgens kirke, i første omgang som kapellan (1801–07), senere som sogneprest (1808–27). I 1806 giftet han seg med Else Margrethe Cammermeyer (1785–1853). Welhavens svigerfar, Johan Sebastian Cammermeyer (1730–1819), var en dansk kapellan i Korskirken i Bergen. Svigermoren, Maren født Heiberg (1742–1812), var også danskættet og dessuten tante (faster) til den danske dikteren Peter Andreas Heiberg (far til Johan Ludvig Heiberg).
I 1827/28 fikk Johan Ernst Welhaven prestestilling i Bergen domkirke, men døde like før han skulle tiltre.

Etterslekt

Mange sentrale personer i norsk kultur og samfunnsliv er etterkommere av Johan Ernst Welhaven og Else Margrethe Cammermeyer. Mellom deres elleve barn kan nevnes de tre forfatterne Johan Sebastian Cammermeyer Welhaven (f. 1807), Elisabeth Cathrine Welhaven (f. 1815) og Johan Ernst Welhaven d.y. (f. 1818). Gjennom datteren, Maren Welhaven gift med Michael Sars, ble de morforeldre til historikeren Ernst Sars og zologen Ossian Sars.
Xintai

Xintai (kinesisk: 新泰; pinyin: Xīntài) er et byfylke i Shandong i Folkerepublikken Kina. Det er understilt byprefekturet Tai'an.
Befolkningen var på 1 334 549 innbyggere i 1999.

Samferdsel

Kinas riksvei 205 passerer gjennom området. Den begynner i Shanhaiguan i Hebei og ender opp sør i Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.

Historie

Det lille riket Qi, som til å begynne med lå i det som i dag er provinsen Henan, lå her da det til slutt gikk under på 400-tallet f. Kr..
Flammehøyde

Flammehøyden er definert som den gjennomsnittlige høyden hvor en flamme er til stede 50 prosent av tiden.

Flammehøyde p.g.a. moment

Høyden til momentdrevne flammer avhenger av hvorvidt flammen er laminær eller turbulent. Se figure 5 ang. laminær og turbulent strømning. Ligningene er utviklet ved hjelp av gassbrennere med forskjellige diamter (D). Forholdet mellom volumstrøm og flammehøyde er illustrert av Hottel og Hawthorne (se figur 6). Ved å holde brennerens diameter konstant og øke volumstrømmen, kan det ses at i den laminære delen av strømmen øker flammehøyden med volumstrømmen. Etterhvert som flammen blir turbulent, blir flammehøyden konstant dvs. uavhengig av volumstrømmen. I den turbulente flammen er flammehøyden avhengig av brennerens diameter. For et hull på 1 mm vil propan begynne å bli turbulent allerede ved en hastighet på 0,03 m/s eller 0,1 km/t. Ved reelle branner vil jet-flammer være turbulente.
Louis-Claude Fillion

Biografi

Louis-Claude Fillion ble presteviet i 1867 og trådte inn i sulpicianernes kongregasjon. Han ble professor foür bibeleksegese og hebraisk ved de teologiske seminarer i Reims og Lyon. I oktober 1893 ble han kalt til Institut catholique de Paris der han fikk lærestolen i eksegese og bibelstudier etter  Alfred Loisy som han ofte var faglig uenig med. Senere ble han medlem av den pavelige bibelkommisjon.
Han ble kjent for sine eksegetiske verker om Det hellige land.
Tilloclytus

Utseende

Små, avlange, noe maurlignende, brune til svarte trebukker med et lyst tverrbånd på dekkvingene. Antennene er tynne og litt kortere enn kroppen. Pronotum er tønneformet, lengre enn bredt, innsnevret ved roten slik at det blir en tydelig innskjæring mellom pronotum og dekkvingene. Dekkvingene er jevnbrede.

Levevis

Larvene utvikler seg i hard og tørr, død ved på greiner og stammer. Billene klekkes vanligvis om høsten og overvintrer som nyklekte voksne under barken på det døde treet. De besøker gjerne blomster.

Utbredelse

Slekten for det meste utbredt i Vestindia, men det finnes én art i det nordøstlige Nord-Amerika og to arter i Mellom-Amerika.
Elaninae

Taksonomi

En fylogenetisk studie av denne familien oppdaget for noen år siden (2007), at Gampsonyx var søstergruppen til Elanus og basal i forhold til alle andre taxa i haukefamilien. Chelictinia blir også vanligvis regnet som svært nær Elanus, og av og til også inkludert i denne slekten.
Tidligere trodde man, at disse fuglene var falconider som var nært beslektet med Polihierax og Spiziapteryx, men osteologiske beviser, vokalisering og mytemønster, i tillegg til DNA, plasserer Gampsonyx og Elanus nær hverandre i haukefamilien.

Biologi

Elanineglenter er én av flere grupperinger med glenter i haukefamilien. Dette er små (typisk 20–43 cm lange), lettbygde rovfugler som ligner falker (Falconidae). De har et relativt stort hode og ei fjærdrakt som i hovedsak domineres av hvitt med lysgrå eller mørkgrå/sort overside. Fuglene kan også ha innslag rødbrunt, grått og sort andre steder, spesielt ved øynene og på vingene, men også sort isse. Nebbet er kort og falkelignende og de undere ekstremitetene er forholdsvis korte og har gul skjellhud.
Nying

Nying er et  slags bål med flere tømmerstokker plassert opp på hverandre, slik at det brenner i hele gapet mellom dem.
Gapet skapes ved å plassere tykkere stokker mellom dem på hver ende. Bålet i mellom startes med tynnere og lett antennelige materialer plassert i gapet.
Et slikt «langbål»  er en lang og langsombrennende varmekilde. Brukt for overnatting ute, varmer den over hele lengden av den sovendes kropp med en jevn og mild varme. Det beregnes ca. én tomme tømmertykkelse per time brenning.
Siden stokken over beskytter mot direkte regn, og de brennende overflatene er løftet fra bakken, kan nying også benyttes for lyssignalisering og  veiledning for seilende.  
En annen variant har to parallelle stokker nederst, to pinner lent på kryss mellom disse på endene, og en tredje stokk midt over de to nederste og gir en kraftigere, men mindre synlig bål i hele gapet mellom de tre stokkene. 
Det kan lages et nytt vertikalt stablet sett med stokker rett bak for å reflektere varmen, for - om ønskelig - å skjule lyset, og viktigst for å avlede røyken oppover. 
Varianter som brenner enda lengre kan lages ved å ha flere stokker stablet på skrå klar til rulle inn til bålet når den under blir brent opp.
Alien: Covenant

Handling

Filmen foregår ti år etter «Prometheus»-ekspedisjonen. Koloniskipet «Covenant» oppdager et ubebodd paradis, men det viser seg at medaljen har en bakside.
A Tree in the Meadow

«A Tree in the Meadow» er en britisk sang, skrevet av Billy Reid. Den ble publisert i 1948.
Opphavsmannen, orkesterlederen Billy Reid, spilte inn den første versjonen på plate i Storbritannia med Dorothy Squires som vokalist. Den ble spilt inn 9. januar 1948 og utgitt på 78-platen Parlophone R-3029.
Den største hitversjonen i USA ble spilt inn av Margaret Whiting (Frank De Vol orchestra) Andre versjoner ble spilt inn på plate av The Ames Brothers & Monica Lewis (Mary Osborne trio), John Laurentz samt Joe Loss & his orchestra.
Margaret Whitings versjon ble spilt inn 25. mai 1948 og utgitt på 78-platen Capitol 15122.
Innspillingen med The Ames Brothers & Monica Lewis ble utgitt på 78-platen Decca 24411.
Innspillingen med John Laurentz ble utgitt på 78-platen Mercury 5148.
Innspillingen med Joe Loss & his orchestra ble utgitt på 78-platen RCA Victor 20-2965.
Innspillingen med Øivind Berghs Danseorkester Engelsk sang: Jack Geddes ble foretatt i Oslo 5. mai 1948. Den ble utgitt på 78-platen Musica A-8346.

Norsk versjon

Juul Hansen har skrevet en norsk tekst. På norsk bærer den tittelen «Den gamle eken».
Iboga

Tradisjonell bruk

Ibogatreet er hovedpillaren i bwiti-religionen som praktiseres vest i Sentral-Afrika, særlig i Gabon, Kamerun og Republikken Kongo, og som benytter plantens alkaloidinneholdende røtter i en rekke seremonier. Iboga blir tatt i massive doser av innvidde når de opptas i religionen, og på en mer jevnlig basis blir det spist i mindre doser i forbindelse med ritualer og stammedanser, som vanligvis utføres om natten. Bwitiene har blitt utsatt for forfølgelse av katolske misjonærer som til denne dag er sterkt motstandere av bwitienes voksende religiøse bevegelse. 
Léon M'ba, Gabons første president gikk ut og forsvarte Bwiti-religionen i fransk kolonirett.

Avhengighetsbehandling

Utenfor Afrika blir ibogaekstrakter, og i tillegg renset obogain-alkaloid, også brukt i behandlingen av opiat-avhengighet. Rusopplevelsen kan vare i flere dager, og når den er fullført vil personen generelt ikke lenger være fysisk avhengig. En metadon-avhengig fortalte til det nederlandske nyhetsbakgrunns-programmet 2 vandaag at han på bare fire dager nådde en tilstand som normalt ville tatt ham tre måneder, men uten pinslene. Beviser tyder på at ibogain også kan hjelpe til å avbryte avhengighet av alkohol og nikotin. Det har imidlertid ikke blitt utført dybdeundersøkelser på mennesker. De farmakologiske virkningene er ganske ukontroversielle med hundrevis av fagfellevurderte forskningsrapporter som støtte. Formelle kliniske undersøkelser er imidlertid ikke blitt fullført.

Juridisk status

Iboga er forbudt eller underlagt restriksjoner i USA, Belgia, Sverige, Polen, Sveits og Danmark. Rotmateriale og ekstrakter av det kan skaffes gjennom forskjellige europeiske «smart shops».